Diari Oficial de la Generalitat Valenciana


Sumari del DOGV 2387, del 15-11-1994 (1994/833033)

RESOLUCIÓ de 27 de setembre de 1994 de la Universitat d'Alacant, per la qual es convoca un concurs oposició per a cobrir places vacants en la plantilla del personal laboral.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   2387

Data del DOGV
:   15-11-1994

Secció del DOGV
:   AUTORITATS I PERSONAL

Número del document
:   1994/833033


Data del document
:   27-09-1994

Organisme emissor
:   Universitat d'Alacant

Tipus de document
:   Resolució

RESOLUCIó de 27 de setembre de 1994 de la Universitat d'Alacant, per la qual es convoca un concurs oposició per a cobrir places vacants en la plantilla del personal laboral. [94/7462]  
Fent complir el que disposa l'Estatut de la Universitat d'Alacant, aprovat pel Decret 107/1985 de 22 de juliol de la Generalitat Valenciana (Diari Oficial de la Generalitat Valenciana de 26 de setembre) i el Conveni Col·lectiu de Personal Laboral de les Universitats Públiques de la Comunitat Valenciana, amb la finalitat d'atendre les necessitats del personal d'administració i serveis, aquest Rectorat, en ús de les competències que li atribueix l'article 18 de la Llei 11/1983 de Reforma Universitària, en relació amb l'article 3.e), com també l'Estatut d'aquesta Universitat, acorda convocar proves selectives per a l'ingrés en la plantilla laboral de la Universitat d'Alacant, segons les bases següents:  
Bases de convocatòria  
1. Normes generals  
1.1 Es convoquen proves selectives per a cobrir les places descrites en l'annex I pel sistema general d'accés lliure.  
1.2 En aquesta convocatòria s'aplicaran l'Estatut de la Universitat d'Alacant, el Conveni Col·lectiu de Personal Laboral de les Universitats Valencianes i la normativa de caràcter general aplicable directament o supletòriament.  
2. Procediment de selecció  
2.1 El procediment de selecció del personal es farà pel sistema de concurs oposició, segons es descriu en l'annex II.  
2.2 La puntuació final obtinguda pels aspirants serà la suma de les qualificacions obtingudes en els dues fases superades de l'oposició i en l'aplicació del barem descrit per a la fase de concurs.  
La proposta de nomenament recaurà en aquell o aquells aspirants que, en obtenir la puntuació final, ocupen llocs fins al nombre de vacants oferides.  
2.3. En el concurs es valoraran exclusivament els mèrits i les circumstàncies justificades documentalment pels candidats en el moment de presentar la sol·licitud, d'acord al barem següent:  
a) Mèrits acadèmics: es valorarà la titulació acadèmica i l'especialitat, en relació amb les funcions de la plaèa de treball, fins a un màxim de 0,5 punts.  
b) Experiència professional: es valorarà fins a un màxim de tres punts l'experiència professional dels aspirants i es considerarà de manera preferent l'experiència en funcions semblants a les inherents al lloc de treball.  
c) Coneixements de valencià: fins a un màxim de 0,5 punts; és un requisit imprescindible per a considerar aquest apartat l'aportació de documentació expedida per centres oficials.  
d) Altres mèrits: es consideraran fins a un màxim d'1 punt altres qualificacions específiques que puguen repercutir directament o indirectament en l'exercici de les funcions del lloc de treball.  
3. Requisits dels candidats  
3.1 Per a ser admesos en les proves selectives, els aspirants han de reunir els requisits següents:  
3.1.1 Tenir la nacionalitat espanyola.  
3.1.2 Haver fet els divuit anys.  
3.1.3 Tenir el títol acadèmic de diplomat universitari o equivalent.  
3.1.4 No patir cap malaltia o discapacitat que li impedesca l'exercici de les funcions p·bliques.  
3.1.5 No haver estat separat amb expediente disciplinari del servei de qualsevol de les administracions públiques, ni trobar-se inhabilitat per a l'exercici de les funcions corresponents.  
3.2 Tots els requisits eunumerats en la base 3.1 s'han de tenir el dia que acabe el termini de presentació de les sol·licituds i mantenir-los fins al moment de l'ingrés com a personal laboral fix.  
4. Sol·licituds  
4.1 Els qui vulguen prendre part en aquestes proves selectives han de fer-ho constar en una instància que li facilitarà gratuitament el Servei de Recursos Humans de la Universitat d'Alacant. Amb la instància s'ha d'adjuntar una fotocòpia del DNI i una altra de l'expedient detallat i amb tota la documentació justificativa del que s'hi exposa.  
4.2 Les sol·licituds s'han de presentar al Registre General de la Universitat d'Alacant (Edifici de Gerència I) o en la forma que estableix l'article 66 de la Llei de Procediment Administratiu, en un termini de 20 dies naturals, comptadors a partir del dia següent al de la publicació d'aquesta convocatòria en el Diari Oficial de la Generalitat Valenciana i s'ha d'adreçar al rector de la Universitat d'Alacant.  
4.3 Els drets d'examen, que seran de 2.000 pessetes, s'han d'ingressar en la Caja de Ahorros del Mediterràneo situada a la Universitat (entitat 2.090, oficina 3.191, c/c 5040004/64).  
S'hi ha d'adjuntar la sol·licitud segellada, que acredite el pagament dels drets. En cas contrari, es produirà l'exclusió de l'aspirant.  
4.4 Per a omplir la sol·licitud s'han de seguir les intruccions següents:  
4.4.1 Els aspirants amb discapacitats poden indicar-ho en la sol·licitud. Per a això han d'utilitzar el quadre número 6 i sol·licitar, marcant el quadre número 7, les possibles adaptacions de temps i de mitjans per a la realització dels exercicis en què aquesta adaptació siga necessària.  
4.5 Les meres errades de fet que puguen col·legir-se de la sol·licitud es podran corregir d'ofici o a petició de la persona interessada en qualsevol moment.  
5. Admissió d'aspirants  
5.1 Quan acabe el termini de presentació d'instàncies, el rector de la Universitat d'Alacant dictarà resolució en el termini màxim d'un mes. En la resolució, que es publicarà en els taulers d'anuncis de la Universitat, apareixerà aprovada la llista d'admesos i exclosos, que inclourà el lloc i la data d'inici dels exercicis i la relació dels aspirants exclosos, amb indicació de les causes d'exclusió. En la llista han de constar, en tot cas, els cognoms, el nom i el número del document nacional d'identitat.  
5.2 Els aspirants exclosos tindran un temini de 10 dies, comptadors a partir del dia següent al de la publicació de la resolució, per a poder corregir el defecte que haja motivat l'exclusió.  
Contra aquesta resolució es podrà interposar un recurs ordinari davant del rector, en el termini d'un mes a partir del dia següent al de la publicació, segons el que disposa la Llei 30/1992 del 26 de novembre, en els articles 107.1 i 114.  
Si no es presenta el recurs, l'escrit per a solucionar els defectes es considerarà com a tal si l'aspirant és exclòs definitivament de la realització dels exercicis.  
5.3. En tot cas, per a evitar errors i, si se'n produeixen, per a poder corregir-los en temps i forma, els aspirants han de comprovar fefaentment no sols que no apareixen en la relació d'exclosos, sinò, a més, que els seus noms consten en les relacions d'admesos pertinents.  
Els drets d'examen seran reintegrats, d'ofici, als aspirants que hagen estat exclosos definitivament de la realització de les proves selectives.  
6. Tribunals  
6.1. Els tribunals qualificadors d'aquestes proves estaran formats d'acord amb el que disposa l'article 7.5 del conveni col·lectiu.  
6.2 Els membres del tribunal s'hauran d'abstenir d'intervenir i notificar-ho al rector de la Universitat, quan concòrrreguen en ells circumstàncies de les que preveuen els articles 28 i 29 de la Llei 30/1992, de 26 de novembre, o si s'han fet tasques de preparació d'aspirants a proves selectives en els cinc anys anteriors a la publicació d'aquesta convocatòria.  
El president podrà sol·licitar dels membres del tribunal declaració expressa de no trobar-se inclosos en les circumstàncies que preveu l'article 20.  
Així mateix, els aspirants podran recusar els membres del tribunal si concorren els supòsits previstos en aquesta base.  
6.3 Amb anterioritat a la iniciació de les proves selectives, si escau, es publicarà una resolució amb el nomenament dels nous membres del tribunal en substitució dels que hagen perdut aquesta condició.  
6.4 Amb la convocatòria prèvia del president, es constituirà el tribunal, amb l'assistència, almenys, de la majoria absoluta dels membres, titulars o suplents. Es farà la sessió de constitució en el termini máxim de 30 dies a partir de la seua designació, i mínim de dos abans de la realització del primer exercici.  
En aquesta sessió, el tribunal acordarà les decisions que li corresponguen per al desenvolupament correcte de les proves selectives.  
6.5 A partir de la constitució, el tribunal, per a actuar vàlidament, requerirà la presència de la majoria absoluta dels membres, entre titulars i suplents.  
6.6 Dins de la fase d'oposició, el tribunal resoldrà tots els dubtes que puguen sorgir en l'aplicació d'aquestes normes com també el que s'haja de fer en els casos no previstos.  
El procediment d'actuació del tribunal s'ajustarà en tot moment al que disposa la Llei de Procediment Administratiu.  
6.7 El tribunal podrà disposar la incorporació, en el seu treball, d'assessors especialistes per a les proves corresponents dels exercicis que es consideren pertinents, els quals s'han de limitar a prestar col·laboració en les seues especialitats tècniques. La designació d'aquests assessors s'haurà de comunicar al rector de la Universitat.  
6.8 El tribunal qualificador adoptarà les mesures necessàries en els casos en què siga convenient, de forma que els aspirants amb discapacitats tinguen les mateixes condicions per a la realització dels exercicis que els altres participants. En aquest sentit, s'establiran, per a les persones amb discapacitats que ho sol·liciten en la forma prevista en la base 4.4.1, les adaptacions possibles en temps i mitjans per a la realització.  
6.9 Igualment, el tribunal qualificador de les proves adoptarà les mesures oportunes per a garantir que els exercicis de la fase d'oposició siguen corregits sense que se sàpiga la identitat dels aspirants. El tribunal n'exclourà aquells opositor en els fulls d'examen dels quals apareguen noms, trets, marques o signes que permeten conéixer la seua identitat.  
6.10 A efectes de comunicació i altres incidències, el tribunal tindrà seu en el Servei de Recursos Humans de la Universitat, campus de Sant Vicent, teléfon 590.34.00, extenció 3.041.  
6.11 El tribunal, d'acord amb el que estableix el Decret 200/1985, del Consell de la Generalitat Valenciana, sobre indemnitzacions per raó del servei, i l'Ordre del 17 de febrer de 1986, que desplega l'anterior, tindrà la categoria segona.  
6.12 En cap cas el tribunal podrà aprovar ni declarar que han superat les proves selectives un nombre superior d'aspirants que el de places convocades. Qualsevol proposta d'aprovats que contravinga les normes establertes serà nul·la de ple dret.  
7. Calendari d'actuació i realització dels exercicis  
7.1. Els primers exercicis començaran abans del dia 15 d'octubre de 1994. Es comunicaran, oportunament, a través dels taulers d'anuncis de la Universitat, el lloc i l'hora de la realització.  
En acabar la correcció de l'últim exercici de la primera fase d'oposició, juntament amb la relació d'aspirants que hagen superat aquesta fase, es publicaran les qualificacions obtingudes per aplicació del barem.  
7.2 En qualsevol moment els aspirants podran ser requerits pels membres del tribunal per acreditar la seua identitat.  
7.3 Els aspirants seran convocats per a cada exercici en un únic avís i seran exclosos de l'oposició els qui no hi compareguen, tret dels casos de forèa major degudament justificats i considerats pel tribunal.  
7.4 El tribunal publicarà els anuncis successius per a fer el segon i la resta d'exercicis, en els locals on s'haja fet el primer, com també en la seu del tribunal i per qualsevol altre mitjà, si ho considera convenient per a la divulgació màxima, almenys amb 48 hores d'antelació a la fixada per a l'inici de la prova.  
Quan es tracte del mateix exercici el procediment serà semblant amb 12 hores almenys d'antelacio.  
7.5 En qualsevol moment del procés selectiu, si el tribunal té coneixement que algun aspirant no té tots els requisits exigits per aquesta convotòria, després d'entrevistar-se amb l'interessat, ha de proposar-ne l'exclusió al rector i comunicar-li les inexactituds o les falsetats formulades per l'aspirant als efectes precedents.  
Contra l'exclusió de l'aspirant es podrà interposar un recurs de reposició davant la mateixa autoritat indicada en el paràgraf anterior.  
7.6 Els aspirants minusvàlids i/o discapacitats que hagen fet constar en la sol·licitud la petició d'adaptació, han de concórrer a l'exercici que es concrete per a ells, amb el certificat acreditatiu corresponent de la incapacitat i/o discapacitat per a poder fer efectiva, si escau, la petició esmentada.  
8. Llista d'aprovats  
8.1 Quan acaben les proves selectives, el tribunal farà públiques, en el lloc o llocs on s'haja fet l'última fase i també a la seu del tribunal i en aquells altres llocs que es consideren oportuns, la relació d'aspirants seleccionats per ordre de puntuació.  
En cas d'empat, aquest es resoldrà a favor d'aquells aspirants que obtinguen millor puntuació en l'últim exercici de la primera fase d'oposició. Si l'empat es manté, s'acudirà a l'anterior.  
9. Presentació de documents i contractació  
9.1 En el termini de 10 dies naturals, comptadors des del dia següent en què es faran públiques les llistes d'aspirants que hagen superat el procés selectiu, aquestes han de presentar al Registre General de la Universitat els documents següents:  
A) Fotocòpia del document nacional d'indentitat.  
B) Fotocòpia del títol acadèmic exigit segons el grup a què pertany la plaça o certificat que acredite haver fet tots els estudis necessaris per a l'obtenció d'aquest.  
C) Declaració jurada o promesa de no haver estat separat amb expedient disciplinari de cap administració pública ni trobar-se inhabilitat per a l'exercici de funcions públiques.  
D) Els aspirants que hagen fet valer la condició de persones amb discapacitat hauran de presentar certificat dels òrgans competents del Ministeri de Treball i Seguretat Social que acredite aquesta condició, i igualmente hauran de presentar certificat acreditatiu de la compatibilitat amb la realització de les tasques i les funcions corresponents.  
9.2 Els qui, dins del termini fixat i tret dels casos de força major, no presenten la documentació, o d'aquells que es deduesca la manca dels requisits, no podran subscriure el contracte corresponent, i quedaran anul·lades les seues actuacions, sense perjudici de la responsabilitat en què hagen incorregut per falsedat.  
9.3 La fixació de l'horari, la destinació i altres condicions específiques dels llocs de treball que formen l'oferta, seran determinades d'acord amb el concurs previst en l'article 7.1. del conveni col·lectiu.  
9.4 Els qui superen les proves hauran d'acreditar el seu coneixement del valencià o comprometre's a fer els cursos de perfeccionament oportuns.  
10. Normes finals  
10.1 Amb la publicació de la fixació del calendari de proves es donarà publicitat a la composició dels tribunals, al mateix temps que, si l'autoritat convocant ho considera necessari, s'ampliarà el contingut de l'annex II.  
10.2 Aquesta convocatòria i tots els actes administratius que es deriven d'aquesta i de l'actuació del tribunals, podran ser impugnats en els casos i forma que estableix la Llei 30/1992, de 26 de novembre.  
Així mateix, l'administració podrà procedir a la revisió de les resolucions dels tribunals d'acord amb el que preveu l'esmentada norma.  
Alacant, 1 de setembre de 1994.- El rector en funcions: Carlos Jiménez Piemas.  
ANNEX I  
Lloc i classificació: analista programador B-18-B.  
Nombre de places: 1.  
ANNEX II  
1.1 Característiques de la plaça.  
El qui obtinga la plaça haurà d'elaborar els programes en el llenguatge adequat, posar-los a punt i mantenir els programes d'aplicació del sistema, a més d'assessorar i d'actualitzar el suport tècnic d'aquests programes d'aplicació.  
Titulació: B (diplomat universitari, enginyer tècnic, arquitecte tècnic o equivalent).  
1.2 Sistema de selecció.  
Integrat per:  
a) Concurs: valoració dels mèrits dels concursants, amb especial consideració de la seua experiència, d'acord amb les remarques exposades en la base 2.3.  
b) Oposició: formada pels exercicis següents, que tindran caràcter eliminatori.  
- Exercici escrit per a valorar els coneixements en les àrees següents: Llenguatge de programació CSP; Llenguatge de sentències de control JCL del sistema operatiu VSE, monitor de transaccions CICS/VSE; Base de dades relacional SQL/DS.  
- Traducció amb diccionaris d'un text d'anglés.  
- Exercici pràctic de programació en llenguatge CSP amb inferfície SQL.